Publication: Magyar Közlöny
Issue: MK-1998-36 (Year: 1998, Number: 36)
Era: 1990-2004
Section: a 14/1998. (IV. 30.) PM rendelethez
Paragraph Index: 1093

5. Szivarka-adójegy Az adójegy fekvő téglalap alakú, színe zöldesbarna összhatású. Az adójegy jobb oldalán Merkur embléma látható. Az adójegy egy sorszámot, a szivarka kiskereskedelmi eladási árát, valamint a „Szivarka-adójegy” szöveget tartalmazza. Az adójegy bal oldali szélén kizárólag erre a célra gyártott, egyedi arculattal és védelmi elemekkel ellátott hologramfólia van elhelyezve. Mérete: 44× 22 mm. Anyaga: Speciális, kizárólag erre a célra gyártott papír. Sorszám: Kétszer egy karakteres betűjelből, valamint tíz számból álló sorszám (00X0000000X0). Kiszerelési egység: A méretre vágott adójegyek 100-anként vagy 500-anként szalagozott kötegekben. Csomagolási egység: Az 500-as kötegek 25 000 darabonként dobozba rakva oly módon, hogy az adójegyek a dobozt teljes terjedelmében kitöltsék.

Source: https://magyarkozlony.hu/hivatalos-lapok/07270cae4215ddd71b59071958bdcce82377a9f6/dokumentumok/705b5ccf556749d40cce0569fa04cab7bcc6d5a2/letoltes